Hun lærte filosofi av sin far, som opprinnelig en av Sokrates' elever, men som siden fulgte sin egen vei og overbevisning om at behag eller lyst var det mest ettertraktelseverdige i livet og «eneste målestokk for hva som er et gode.» Hans lære ble systematisert av hans sønnesønn Aristippos den yngre. Arete var den som lærte opp sønnen som av den grunn fikk tilnavnet «morlært» (gresk: μητροδίδακτος). Arete nevnes som sin fars etterfølger som leder av den kyreneiske skole, men det er uklart om skolen ble grunnlagt av hennes far, hennes selv eller først senere av hennes sønn.